# Didak Alkalski

### Izvor: Wikipedija

Sveti Didak Alkalski, na španjolskom Diego de Alcalá (San Nicolás del Puerto, Sevilla, 1400. - 12. studenog 1463.) Bio je brat laik u Redu Manje braće (franjevci).

Njegovi su ga osiromašeni roditelji dali na skrb pustinjaku koji je živio nedaleko od Didakova rodnog grada San Nicolas del Puerto. Osjetivši poziv u redovnički život stupio je u franjevački red u samostanu Arizafa, te je primljen kao brat laik, to jest kao redovnik koji neće biti ređen za svećenika. 1445. izabran je za gvardijana franjevačke zajednice u Fuerteventuri na Kanarskim otocima. Premda je bilo izvan redovitih pravila da bi brat laik bio poglavar, u njegovu je slučaju velika revnost i razboritost opravdala izbor.

1449. pozvan je ponovno u Španjolsku, a odatle se zaputio u Rim na proglašenje svetim Bernardina Sijenskog 1450. U Rimu je ostao kao bolničar u samostano Ara Coeli, a njegovi životopisci spominju čudesna ozdravljenja mnogih od onih za koje je skrbio. Na koncu se vratio u Španjolsku te preostale godine svoga života proveo u samostanu u gradu Alcalá, gdje se posvetio pokori, samoći i kontemplaciji.

Didaka je proglasio svetim papa Siksto V. 1588. Spomen mu se slavi, osobito među franjevcima, 13. studenog.

Dobavljeno iz "http://hr.wikipedia.org../../../d/i/d/Didak_Alkalski_c923.html"

Kategorije: Sveci | Biografije, Španjolska

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Italiano
- Português